Cyril Lodowic Burt
Store norske leksikon,Psykologi,Psykologiens historie
Cyril Lodowic Burt var en britisk psykolog, og professor ved University College, London i perioden fra 1931 til 1950. Han er kjent for sine grunnleggende studier i mentalhygiene, og sine testpsykologiske arbeider om ungdomskriminalitet og psykisk belastede barn.
Burt øvde stor innflytelse på engelsk pedagogisk psykologi og skolepolitikk. Han var en ivrig tilhenger av synet på intelligens som en generell, arvelig evnefaktor, og utførte mange undersøkelser som støtter dette synet. Det vakte derfor stor oppsikt da det etter hans død fremkom opplysninger som ga grunn til å tro at han i sine senere arbeider benyttet seg av forfalskede og til dels oppdiktede data til støtte for sine påstander.Hans viktigste verker er blant annet Handbook of Tests (1923), The Young Delinquent (1925) og The Backward Child (1937). Les mer i Store norske leksikon psykologiens historie psykologi mentalhygiene pedagogisk psykologi